Milja
Portal "Fizika" Odjeljak posvećen isključivo fizici Milja je jedinica za dužinu. Sa miljom obilježavamo više jedinica, u Engleskoj jedna milja iznosi 1760 jarda, što je oko 1609 m. Nautička milja jednaka je 1852 m. Milja se prvi put javlja u starom Rimu i određuje udaljenost od 1000 dvokoraka, odnosno 2000 koraka, gdje je dvokorak imao pet stopa. Rimska milja je iznosila oko 1480 metara. Današnja kopnena milja je precizno definirana i unificirana 1959. godine dogovorom Australije, Kanade, Novog Zelanda, Republike Južna Afrika, Velike Britanije i Sjedinjenih Američkih Država, pri čemu je za definiciju uzeta odredba britanskog parlamenta iz 1593. godine koja je milju definirala kao 1769 yarda, dakle 5820 stopa. Kopnena milja iznosi 1609,344 m. Postojale su i druge milje u upotrebi: Irska milja iznosi 6721 stopu ili 2048,56 m Škotska milja iznosi 5951 stopu ili 1813,86 m Staroengleska milja iznosi 5000 stopa ili 1524 m Danska milja (ista kao i njemačka milja) iznosi 24000 danskih stopa ili 7532,5 m Švedska milja je iznosila 36.000 švedskih stopa ili 10.689 m do 1889. od kada se računa 1 milja (sv = mil) 10.000 m. Koristi se najviše kod automobila za potrošnju (l/mil) ili za pređenu kilometražu. Danas se pod pojmom milja, bez ikakvih dodataka imenici, podrazumijeva kopnena milja koja je u upotrebi još samo u SAD i UK i nekim zemljama Commonwealth-a.